Diane Kruger

Diane Kruger (Saksamaal Diane Krüger; õieti Diane Heidkrüger; sündinud 15. juulil 1976 Saksamaal Hildesheimi lähedal Algermissenis) on saksa päritolu modell ja filminäitleja. 

Tema filmirollide hulka kuuluvad ilus Helena filmis "Trooja", Bridget von Hammersmark filmis "Vääritud tõprad" ning doktor Abigail Chase filmis "Rahvuslik aare" ja selle järjes.

 Elulugu 
Diane Heidkrüger sündis ja kasvas Saksamaal. Ta tahtis lapsest peale saada baleriiniks ja läks Londonisse Kuningliku Balletikooli juurde balletti õppima. Balletiõpingud katkesid pärast seda, kui tüdruk oli 13-aastaselt põlve vigastanud. Saksa tippmodellist Ilusaks Helenaks Õhtuleht, 19. mai 2004

Diane naasis Saksamaale, kuid talle pakuti modellitööd Pariisis ja ta hakkas koolivaheaegadel Pariisis käima. 1992 jõudis ta modelliagentuuri Elite võistluse "Look of the Year" finaali, saades auhinnaks ihaldatud motorolleri Vespa. Diane jättis kooli pooleli ja töötas Pariisis põhiliselt fotomodellina, sest ta oli poodiumil esinemiseks liiga lühike. Giorgio Armani valis ta parfüümi Acqua di Gio reklaamikampaania modelliks. Diane töötas Dolce & Gabbanale, Christian Diorile ja Chanelile. Aastal 2000 poseeris ta Vanessa von Zitzewitzi aktifotol. Tema mõõdud olid 80-55-85. Temast sai üks Pariisi tuntumaid fotomodelle. Ta töötas New Yorgis ning poseeris muuhulgas ajakirjade Elle, Vogue ja Cosmopolitan esikaanefotodel. Modellitööst loobus ta 2000. aastal.

Diane Kruger läks Luc Bessoni soovitusel Pariisi. New Yorgis modellitööga kogutud raha eest õppis ta kaks aastat Pariisis klassikalist näitlemist näitekunstikoolis École Florent ning lõpetas selle 2002. aastal klassi parimana.  

Filmis "Trooja" näitlemiseks oli 49 kilo kaaluv Diane, kes tuhandete kandidaatide (sh Julia Roberts, Gwyneth Paltrow ja Charlize Theron) seast Helena rolli valiti, pidanud pärast 10 proovi (sealhulgas kostüümiproove) enne lõplikku otsust režissööri Wolfgang Peterseni soovil 15 päevaga 6–7 kg juurde võtma. Nüüd on ta jälle kõhnemaks jäänud. Rolli valimise ajal kestsid veel filmi "Wicker Park" võtted.

Isiklikku

Ema Maria-Theresia töötas hoiukassas, isa Hans oli trükkal. Vend Stefan oli kaks aastat noorem. Kui Diane oli 13- või 14-aastane, läksid vanemad lahku. Diane katkestas suhted isaga.

Tema silmad on taevasinised ja tal on "roosilehejume" . Ta on 173 cm pikk.

Lisaks saksa keelele räägib Diane vabalt ka prantsuse ja inglise keelt.

Enne 20-aastaseks saamist ei joonud Diane kordagi alkoholi, sest nägi selle kahjulikku mõju oma isa peal.

Diane Kruger abiellus 1. septembril 2001 prantsuse filminäitleja ja stsenaristi Guillaume Canet'ga. Nad elasid väikeses majas Pariisi lähedal maal. 2006. aastal lahutasid nad abielu. Krugeril on samast aastast suhe Joshua Jacksoniga.

Osatäitmised filmides
 Aasta  Pealkiri  Eestikeelne pealkiri  Roll  Märkused 2002  "Piano Player"  "Klaverimängija"  Erika  2002  "Mon idole"  "Minu iidol"  Clara Broustal  kandideeris Césarile 2003  "Ni pour, ni contre (bien au contraire)"   call-girl  2003  "Michel Vaillant"   Julie Wood  2004  "Troy"  "Trooja"  ilus Helena  2004  "Wicker Park"   Lisa  2004  "Narco"   ööklubitüdruk  2004  "National Treasure"  "Rahvuslik aare"  Abigail Chase  kandideeris Saturn Awardile parima naiskõrvalosa kategoorias 2005  "Joyeux Noël"  "Häid jõule!"  Anna Sörensen  2005  "Frankie"   Frankie  2006  "Copying Beethoven"  "Kopeerides Beethovenit"  Anna Holtz  2006  "Les Brigades du tigre"  "Tiigribrigaadid"  Constance Radetsky  2006  "Goodbye Bafana"   Gloria Gregory  2007  "L'Âge des Ténèbres"  "Pimeduse päevad"  Véronica Star  2007  "The Hunting Party"   Mirjana  2007  "National Treasure: Book of Secrets"  "Rahvuslik aare: Saladuste raamat"  Abigail Chase  Teen Choice Awardi nominatsioon 2008  "Anything for Her"   Lisa  2009  "Inglourious Basterds"  "Vääritud tõprad"  Bridget von Hammersmark  kandideeris Saturn Awardile parima naiskõrvalosa kategoorias 2010  "Mr. Nobody"  "Hr. Nobody"  Anna  2010  "Inhale"  "Hingus"  Diane Stanton  2010  "Fringe"   Miranda Green  2010  "Pieds nus sur les limaces"   Clara  2011  "Unknown"  "Tundmatu"  Gina   2011  "Forces spéciales"  "Eriüksus"  Elsa  2012  "Les adieux à la reine"  "Hüvasti, mu kuninganna"  Marie Antoinette 

Tunnustus

2003. aasta Cannes'i filmifestivalil sai ta parima debütandi Chopardi auhinna.

Filmi "Rahvuslik aare" (2004) eest nimetati ta parima ulmefilmi auhinna Saturn kandidaadiks naiskõrvalosa kategoorias. Ta ei võitnud seda auhinda.

Filmi "Rahvuslik aare: Saladuste raamat" (2007) eest nimetati ta Teismeliste valiku auhinna kandidaadiks seisklusfilminäitlejanna kategoorias. Ta ei võitnud seda auhinda.

Filmi "Vääritud tõprad" (2009) eest nimetati ta Saturni kandidaadiks naiskõrvalosa kategoorias. Ta ei võitnud seda auhinda.

Heliplaat
21. oktoober 2002 – filmi "Minu iidol" heliriba

 Viited 

Välislingid

Pilt
Pildid
Pildid
Pildid
Pildid
Diane Krüger dreht mit Brühl und Beethoven 
Ladies who launch
"Helena" und der Schuhverkäufer 
Kaadrid filmist "Trooja"
Videointervjuu
Katked plaadilt
Diane Kruger ei abiellu enam, Õhtuleht, 18. jaanuar 2008

Kategooria:Saksamaa filminäitlejad
Kategooria:Ameerika Ühendriikide filminäitlejad
Kategooria:Prantsusmaa modellid
Kategooria:Prantsusmaa filminäitlejad
Kategooria:Sündinud 1976